สวัสดีคะคุณคะสอบถามอาการคะ ก่อนหน้านี้ 3 วันมีเจ็บหน้าอกตรงกลางเจ็บจนร้องไห้ ไป รพ. ตรวจคลื่นไฟฟ้า หัวใจ เอ๊กเรย์ ปกติ รักษาฉีดยา ให้ยารักษาโรคกระเพาะกลับมาบ้าน หลังจากกลับบ้านมาได้2 วัน มีอาการเจ็บหน้าอกร้าวไปหลัง จนอาเจียน มีเวียนหัวด้วยคะ ใจไม่สั่นคะ เป็นๆหายๆหลายชั่วโมงแล้ว จะเป็นอะไรมั้ยคะ รบกวนคุณด้วยนะคะ ขอบคะ
สวัสดีค่ะ อาการเจ็บหน้าอก อาจมีสาเหตุจาก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆหากเจ็บร้าวทะลุไปด้านหลัง อาจนึกถึงเรื่องกลุ่มเส้นเลือดแดงในช่องอกแตก ซึ่งเป็นภาวะอันตรายร่วมด้วยได้ แต่หากมีอาการอาเจียนร่วมด้วย ก็อาจจะเป็นพวกกรดไหลย้อนหรือกระเพาะอาหารอักเสบดังนั้นจึงควรกลับไปพบแพทย์เพื่อตรวจร่างกายซ้ำอีกครั้ง เนื่องจากตอนนี้มีอาการเจ็บแน่นอกมากขึ้นการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร